**Nu vreau…**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt obligat,

Uneori,

Să respir

După un plan deja stabilit

De pricepuţii

În delir

Sau

În plictis îndesat

În trăit.

Ne înmulţim

De frica pieirii

Sau

A plăcerii,

Plătind un tribut

Atât îndrǎznelii

Cât şi devenirii

Sădite în noi

De Cel ce ne-a vrut.

Nu vreau să gândesc

La comandă

Sau să plec

Când unii o vor,

Frumos îmi şade

Pe-a casei verandă

Ascultând simfonia

Unui izvor.